यरुशलम , 22 आगस्ट : फिलिस्तीयानाअव थानाय हमासनि उतखारिफोरा गाजापटटीनिफ्राय इज्राइलनि सायाव गं 12 था रकेटजों गाग्लोबो । बे गाग्लोबनायजों सिमायाव हरसे मानि दावराव दावसि सोमजियो । इज्राइलआ हमासनि रकेट गाग्लोबनायखौ लानानै जेब्लाबो एलार्टयाव थायो , बेनिखायनो बे खेबावबो बिसोरनि गं 9 था रकेटखौ गोजाननिफ्रायनो गावहरदों । बेरा फारसे , अज्राइलनि सान्थ्रि हान्जायाबो फिन्नाय होनाय बायदियै उतखारि आफाद हामासनि केम्पनि सायाव गं 3 एयार स्ट्रीकजों गाग्लोबो । बेयो थांनाय माखासे दाननि गेजेराव गाजा सिमानि खाथियाव जानाय बयनिख्रुइ देरसिन दावराव - दावसि । बे गाग्लोबनायाव आथिखालाव रावनिबो जिउ ख'हा जानायनि खौरां मोन्नाय जायाखै । अदेबानि जायगानि पुलिसनि बायदिब्ला , गं 3 रकेटआ इज्राइलनि सिमा सिङाव गोग्लैफैयो , जायजों माखासे बिल्डिंफोर आरो गारिफोरा ख'हा जायो । आथिखालाव बम रैखाथि बिफानखौ बेर नायनि बायखोन्दा थुख्राफोरखौ बुथुमनो थाखाय जाथाय जानाय जायगायाव दैथाय हरनाय जाबाय । मख'नो गोनांदि , आथिखालनि सप्ताहयाव हमासजों लोब्बा गोनां आफादफोरा इज्राइलनि सायाव दबथायनो थाखाय आबादथिलिफोरखौ सावनो थाखाय बेरफ्रुग्रा बेसाद बाहायदों । 
सिमायाव उतखारिफोरा गं 12 रकेटजों गाग्लोबदों , उरांजों गाग्लोबनानै फिन्नाय होफिनदों इज्राइलआ